****

Európska únia

Európsky fond regionálneho

rozvoja

**Metodický pokyn č. 28**

**verzia 1**

**Programové obdobie 2014 – 2020**

|  |  |
| --- | --- |
| **Vec:** | k overovaniu vybraných podmienok poskytnutia príspevku prostredníctvom ITMS2014+ |
| **Určené pre:** | Riadiace orgánySprostredkovateľské orgány |
| **Na vedomie:** | Certifikačný orgánOrgán audituGestori horizontálnych princípov |
| **Vydáva:** | Centrálny koordinačný orgánÚrad podpredsedu vlády SR pre investície a informatizáciuv súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom svojom rozsahu. |
| **Počet príloh:** | 0 |
| **Dátum vydania:** | 25.09.2017 |
| **Dátum účinnosti:** | 25.09.2017 |
| **Schválil:** | JUDr. Denisa Žilákovágenerálna riaditeľka sekcie centrálny koordinačný orgán |

Obsah

[1 Úvod 1](#_Toc493781524)

[2 Spôsob využívania integračných akcií v prostredí ITMS2014+ 2](#_Toc493781525)

[2.1 Funkčné integrácie 2](#_Toc493781526)

[2.2 Využitie integračnej akcie pred predložením ŽoNFP zo strany žiadateľa 3](#_Toc493781527)

[2.3 Využitie integračnej akcie zo strany RO (v rámci konania o ŽoNFP) 3](#_Toc493781528)

[3 Popis priebehu a výsledku integračných akcií pre jednotlivé podmienky poskytnutia príspevku 4](#_Toc493781529)

[3.1 Právna forma/Konkrétny oprávnený žiadateľ (ak je napr. súčasťou schváleného OP konkrétny oprávnený žiadateľ alebo ide o národný projekt realizovaný konkrétnym prijímateľom)/Právna forma partnera – subjekty vedené v Obchodnom registri SR 4](#_Toc493781530)

[3.2 Podmienka nebyť dlžníkom na daniach 4](#_Toc493781531)

[3.3 Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii 5](#_Toc493781532)

[3.4 Podmienka, že žiadateľ nie je podnikom v ťažkostiach 6](#_Toc493781533)

[3.5 Podmienka neporušenia zákazu nelegálnej práce a nelegálneho zamestnávania 7](#_Toc493781534)

1 Úvod

1. Metodický pokyn definuje podmienky poskytnutia príspevku, pri ktorých overenie ich splnenia je podporené v ITMS2014+ formou elektronickej výmeny informácií (integrácia) medzi ITMS2014+ a iným informačným systémom verejnej správy, alebo prostredníctvom automatizovaného vyhľadania informácií z elektronického verejného registra.
2. Metodický pokyn upravuje spôsoby overovania a vyhodnocovania splnenia vybraných podmienok poskytnutia príspevku.
3. Metodický pokyn bude priebežne aktualizovaný pri každej novej integrácii ITMS2014+ s iným informačným systémom verejnej správy.
4. RO je povinný zapracovať ustanovenia metodického pokynu do výziev, vyhlásených od 1 mesiaca po nadobudnutí účinnosti tohto metodického pokynu.
5. RO je oprávnený nahradiť využívanie integračnej akcie využitím služby „poskytovanie konsolidovaných údajov o subjekte“ Ministerstva financií SR – CSRÚ v rámci webového sídla [www.slovensko.sk](http://www.slovensko.sk), alebo centrálnym dožiadaním údajov a informácií z informačného systému verejnej správy (zo strany RO, resp. iného subjektu, ktorý spolupracuje s RO pri overení vybraných podmienok poskytnutia príspevku). V prípade alternatívneho spôsobu overenia vybraných podmienok poskytnutia príspevku v zmysle tohto bodu aplikuje RO ustanovenia metodického pokynu primerane.
6. Oprávnenia riadiaceho orgánu vyplývajúce z ustanovenia § 17 ods. 4 a 5 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) nie sú týmto metodickým pokynom dotknuté.
7. V metodickom pokyne sú používané skratky a pojmy, zavedené v Systéme riadenia európskych štrukturálnych a investičných fondov, pokiaľ nie je v texte uvedené vyslovene inak.
8. Ustanovenia, ktoré sa v tomto metodickom pokyne vzťahujú na riadiaci orgán, sa rovnako aplikujú aj na sprostredkovateľský orgán v rozsahu, v akom bol naňho delegovaný výkon čin­ností RO.

2 Spôsob využívania integračných akcií v prostredí ITMS2014+

* 1. Funkčné integrácie
1. RO v rámci vyhlasovanej výzvy[[1]](#footnote-1) definuje podmienky poskytnutia príspevku, ktoré je žiadateľ povinný splniť.
2. Ak RO zadefinuje vo výzve podmienku poskytnutia príspevku, ktorú je možné overiť prostredníctvom integračnej akcie, nastaví túto možnosť v ITMS 2014+.
3. Integračná akcia je automatizované dožiadanie informácie k preukázaniu splnenia danej podmienky poskytnutia príspevku. Toto dožiadanie sa vyvolá manuálnym úkonom používateľa, t.j. stlačením príslušného tlačidla v rámci danej podmienky poskytnutia príspevku, ktorej splnenie overuje. Integračná akcia následne predstavuje elektronickú komunikáciu medzi ITMS2014+ a informačným systémom verejnej správy (dopyt ITMS2014+ o informáciu na príslušný informačný systém verejnej správy a jeho odpoveď, ktorá je následne interpretovaná formulárom alebo dokumentom automaticky ukladaným pod príslušnú podmienku poskytnutia príspevku). O výsledku integračnej akcie je používateľ informovaný systémovou hláškou. Neúspešnosť integračnej akcie je v nemožnosti stotožniť overovaný subjekt v informačnom systéme verejnej správy, resp. v nefunkčnosti prepojenia na informačný systém verejnej správy.
4. Pre overenie podmienok poskytnutia príspevku sú v ITMS2014+ dostupné nasledujúce integračné akcie:
* získanie Výpisu z Obchodného registra SR;
* získanie informácie o daňovom nedoplatku;
* získanie informácie o konkurzných a reštrukturalizačných konaniach;
* získanie informácie o účtovných závierkach;
* získanie informácie zo zoznamu fyzických a právnických osôb, ktoré porušili zákaz nelegálneho zamestnávania.
1. Priebeh a výsledok jednotlivých integračných akcií a ich využitie pri overovaní splnenia jednotlivých podmienok poskytnutia príspevku je popísaný v [kapitole 3](#kapitola_3). Integračnú akciu je možné spustiť opakovane. Výstupom spustenia každej integračnej akcie je vygenerovaný dokument, uchovávaný v ITMS 2014+ (nie je potrebné vygenerovaný dokument uchovávať v listinnej forme).
2. RO je oprávnený skontrolovať prostredníctvom integračnej akcie plnenie podmienky poskytnutia príspevku kedykoľvek počas konania o žiadosti o NFP.
3. Neúspešnosť integračnej akcie môže byť spôsobená napr. technickým problémom alebo chýbajúcimi stotožňujúcimi parametrami o subjekte v elektronickom verejnom registri (na základe ktorých je v rámci integračnej akcie vyhľadávaný žiadateľ).
	1. Využitie integračnej akcie pred predložením ŽoNFP zo strany žiadateľa
4. Žiadateľ má vo verejnej časti ITMS2014+ možnosť overenia splnenia podmienky poskytnutia príspevku integračnou akciou. Žiadateľ v časti „Podmienky poskytnutia príspevku“, v rámci detailu príslušnej podmienky poskytnutia príspevku stiahne informáciu o plnení podmienky automaticky z iného informačného systému verejnej správy.
5. RO je povinný informovať žiadateľov o možnosti overenia si splnenia vybraných podmienok poskytnutia príspevku prostredníctvom integračnej akcie vo výzve. Rovnako je RO povinný informovať žiadateľov o  možnosti preukázania splnenia podmienky poskytnutia príspevku v prípade neúspešnosti integračnej akcie alebo v prípade, ak žiadateľ zistí integračnou akciou nesplnenie podmienky poskytnutia príspevku napriek tomu, že vie preukázať splnenie tejto podmienky (napr. z dôvodu uzavretia splátkového kalendára, ak je to v zmysle podmienok výzvy umožnené; z dôvodu, že nepredkladá individuálnu účtovnú závierku a pod.) už v čase predloženia ŽoNFP (napríklad formou vloženia skenu potvrdenia/dokladu/iného dokumentu do ITMS 2014+). RO zároveň informuje žiadateľov, k akému termínu sú povinní preukázať splnenie podmienky poskytnutia príspevku.

2.3 Využitie integračnej akcie zo strany RO (v rámci konania o ŽoNFP)

1. Prvotným zdrojom overenia splnenia podmienky poskytnutia príspevku zo strany RO v prípade funkčnej integrácie ITMS2014+ s inými informačnými systémami verejnej správy je integračná akcia prostredníctvom ITMS2014+.
2. V prípade neúspešnosti integračnej akcie (a pokiaľ žiadateľ nepreukázal splnenie podmienky poskytnutia príspevku v čase predloženia ŽoNFP v zmysle kapitoly 2.2, odsek 2 tohto metodického pokynu) je RO povinný overiť splnenie podmienky poskytnutia príspevku iným spôsobom (napr. prostredníctvom verejne dostupných registrov alebo prostredníctvom elektronickej služby „poskytovanie konsolidovaných údajov o subjekte“ Ministerstva financií SR – CSRÚ v rámci webového sídla www.slovensko.sk). V prípade, ak ani týmto spôsobom nie je možné overiť splnenie podmienky poskytnutia príspevku alebo v prípade, ak RO zistí overením integračnou akciou nesplnenie podmienky poskytnutia príspevku, je RO povinný vyzvať žiadateľa na doplnenie ŽoNFP a na preukázanie splnenia podmienky poskytnutia príspevku prostredníctvom potvrdenia/dokladu/iného dokumentu v súlade s kapitolou 3.2.1.1 Systému riadenia EŠIF
3. RO je oprávnený vyzvať žiadateľa, v prípade akýchkoľvek pochybností, na preukázanie splnenia podmienky poskytnutia príspevku aj prostredníctvom potvrdenia/dokladu/iného dokumentu napriek funkčnej integrácii ITMS2014+ s inými informačnými systémami verejnej správy.

3 Popis priebehu a výsledku integračných akcií pre jednotlivé podmienky poskytnutia príspevku

3.1 Právna forma/Konkrétny oprávnený žiadateľ (ak je napr. súčasťou schváleného OP konkrétny oprávnený žiadateľ alebo ide o národný projekt realizovaný konkrétnym prijímateľom)/Právna forma partnera – subjekty vedené v Obchodnom registri SR

1. Nevyhnutnou podmienkou je nastavenie integračnej akcie “Získanie Výpisu z Obchodného registra SR“ na type dokumentu, priradeného v rámci príslušnej podmienky poskytnutia príspevku.
2. Informačným systémom verejnej správy na overenie tejto podmienky je Obchodný register SR (ďalej len „OR SR“). Integračná akcia sa týka len subjektov vedených v **OR SR**, v prípade subjektov, ktoré nie sú vedené v OR SR, postupuje RO v zmysle Systému riadenia EŠIF, kapitola 2.4.2.
3. Integračná akcia slúži na získanie Výpisu z OR SR za každý subjekt, ktorý figuruje v ŽoNFP, t. j. za žiadateľa aj partnerov.
4. Stotožňujúcim parametrom pri integračnej akcii je IČO žiadateľa/partnera.
5. **Pozitívnym výsledkom** integračnej akcie je získanie Výpisu z OR SR v podobe pdf dokumentu, s označením “Výpis z OR pre orgány verejnej moci“ za žiadateľa/partnera.
6. Takýmto spôsobom získaný výpis sa automaticky nahrá v rámci príslušnej podmienky poskytnutia príspevku ako príloha s názvom “Výpis z obchodného registra\_RRRR-MM-DD.pdf“ (dátum v názve dokumentu predstavuje dátum vykonania integračnej akcie).
7. **V prípade negatívneho výsledku, t. j. nemožnosti získania Výpisu z OR SR za daný subjekt,** je používateľovi zobrazené chybové hlásenie: "Výpis OR SR nebolo možné získať, pre subjekt s daným IČO nebol nájdený práve jeden záznam.", resp. "Pri získavaní výpisu OR SR nastala neočakávaná chyba.".

3.2 Podmienka nebyť dlžníkom na daniach

1. Nevyhnutnou podmienkou je nastavenie integračnej akcie “Získanie informácie o daňovom nedoplatku“ na type dokumentu priradeného v rámci príslušnej podmienky poskytnutia príspevku.
2. Informačným systémom verejnej správy na overenie tejto podmienky je informačný systém Centrálnej správy referenčných údajov.
3. Integračná akcia slúži na získanie informácie o daňovom nedoplatku za každý subjekt, ktorý figuruje v ŽoNFP, t. j. žiadateľa aj partnerov.
4. Stotožňujúcim parametrom pri integračnej akcii je IČO žiadateľa/partnera.
5. Získanie informácie o daňovom nedoplatku umožní poskytnúť informáciu, či subjekt má záväzok voči daňovému úradu. Daňovým nedoplatkom je dlžná suma dane po lehote splatnosti. Daňou sa rozumie daň podľa osobitných predpisov (daň z príjmov, daň z pridanej hodnoty a daň z motorových vozidiel), vrátane úroku z omeškania, úroku a pokuty podľa daňového poriadku. Uvedená informácia nezohľadňuje záväzok voči správcovi dane, ktorým je aj colný úrad.
6. **Pozitívnym výsledkom** integračnej akcie je získanie informácie k daňovému nedoplatku žiadateľa/partnera v podobe pdf dokumentu, ktorý sa automaticky nahrá v rámci príslušnej podmienky poskytnutia príspevku ako príloha s názvom “Informácia o daňovom nedoplatku\_RRRR-MM-DD.pdf“ (dátum v názve dokumentu predstavuje dátum vykonania integračnej akcie).
7. V rámci dokumentu “Informácia o daňovom nedoplatku\_RRRR-MM-DD.pdf“ sú uvedené identifikačné údaje subjektu, pre ktorý bola overovaná informácia o daňovom nedoplatku (názov, IČO, DIČ, IČ DPH, Sídlo, Štát) a výsledok integračnej akcie (názov integračnej akcie, dátum a čas integračnej akcie, názov zdrojového systému, výsledok integračnej akcie).
8. V prípade, že príslušný subjekt **nemá evidovaný** daňový nedoplatok, ako výsledok integračnej akcie je uvedená formulácia "Subjekt s IČO XXXXXXXX nemá ku dňu DD.MM.YYYY HH:mm evidovaný žiadny daňový nedoplatok." (dátum a čas vo formulácii predstavuje dátum a čas aktualizácie zoznamu dlžníkov).
9. V prípade, že príslušný subjekt **má evidovaný** daňový nedoplatok, ako výsledok integračnej akcie je uvedená formulácia "Subjekt s IČO XXXXXXXX má ku dňu DD.MM.YYYY HH:mm evidovaný nasledovný daňový nedoplatok: nedoplatok daňovej správy vo výške ??,?? EUR." (dátum a čas vo formulácii predstavuje dátum a čas aktualizácie zoznamu dlžníkov).
10. Informáciu o daňovom nedoplatku nie je možné získať v prípade, ak pre požadovaný identifikátor IČO sa dohľadá subjekt, ktorý je členom skupiny DPH. V takomto prípade sa používateľovi zobrazí chybové hlásenie "Subjekt je člen skupiny DPH, nedoplatok nie je možné zistiť."
11. Integračnou akciou nie je dostupná informácia o uzatvretí splátkového kalendára na vyrovnanie daňového nedoplatku. V prípade, že takáto informácia je relevantná pre konanie o ŽoNFP, je vyhlasovateľ výzvy povinný informovať žiadateľa o alternatívnom spôsobe preukázania tejto skutočnosti.
12. **V prípade negatívneho výsledku, t. j. nemožnosti získania informácie o daňovom nedoplatku za daný subjekt,** je používateľovi zobrazené chybové hlásenie: "Informáciu, či má subjekt daňový nedoplatok, nebolo možné získať.".

3.3 Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii

1. Nevyhnutnou podmienkou je nastavenie integračnej akcie “Získanie informácie o  konkurzných a reštrukturalizačných konaniach“ na type dokumentu priradeného v rámci príslušnej podmienky poskytnutia príspevku.
2. Informačným systémom verejnej správy na overenie tejto podmienky je informačný systém Register úpadcov (ďalej len „RÚ“).
3. Integračná akcia slúži na získanie informácie o konkurzných a reštrukturalizačných konaniach za každý subjekt, ktorý figuruje v ŽoNFP, t. j. žiadateľa aj partnerov.
4. Stotožňujúcim parametrom pri integračnej akcii je IČO a DIČ žiadateľa/partnera.
5. Integračnou akciou sa získavajú informácie o vyhlásených konkurzných a reštrukturalizačných konaniach, t. j. informácie o konkurzných a reštrukturalizačných konaniach vo fáze podania návrhu nie sú poskytované.
6. **Pozitívnym výsledkom** integračnej akcie je získanie informácie o vedených konkurzných a reštrukturalizačných konaniach voči žiadateľovi/partnerom z RÚ v podobe pdf dokumentu, ktorý sa automaticky nahrá v rámci príslušnej podmienky poskytnutia príspevku ako príloha s názvom “Informácia o vedených konkurzných a reštrukturalizačných konaniach\_RRRR-MM-DD.pdf“ (dátum v názve dokumentu predstavuje dátum vykonania integračnej akcie).
7. V rámci dokumentu sú uvedené identifikačné údaje subjektu, pre ktorý bola overovaná informácia o vedených a ukončených konkurzných alebo reštrukturalizačných konaniach (názov, IČO, DIČ, IČ DPH, Sídlo, Štát) a výsledok integračnej akcie (názov integračnej akcie, dátum a čas integračnej akcie, názov zdrojového systému, výsledok integračnej akcie).
8. V prípade, že voči príslušnému subjektu **nie je** **vedené konkurzné alebo reštrukturalizačné konanie**, ako výsledok integračnej akcie je uvedená formulácia "Voči subjektu s IČO XXXXXXXX nie je vedené žiadne konkurzné ani reštrukturalizačné konanie.".
9. V prípade, že voči príslušnému subjektu **je vedené konkurzné alebo reštrukturalizačné konanie** ako výsledok integračnej akcie, je uvedená formulácia: pre konkurzné konania "Voči subjektu s IČO XXXXXXXX sú vedené nasledovné konkurzné konania:" pričom pre každé konkurzné konanie sú uvedené informácie: názov súdu, spisová značka, dátum začiatku konania, dátum posledného oznamu v Obchodnom vestníku; pre reštrukturalizačné konania "Voči subjektu s IČO XXXXXXXX sú vedené nasledovné reštrukturalizačné konania:" pričom pre každé reštrukturalizačné konanie sú uvedené informácie: názov súdu, spisová značka, dátum začiatku konania, dátum posledného oznamu v Obchodnom vestníku.
10. **V prípade negatívneho výsledku, t. j. nezískania informácie o konkurzných a reštrukturalizačných konaniach za daný subjekt,** je používateľovi zobrazené chybové hlásenie: "Informáciu o subjekte z registra úpadcov nebolo možné získať."

3.4 Podmienka, že žiadateľ nie je podnikom v ťažkostiach

1. Nevyhnutnou podmienkou je nastavenie integračnej akcie “Získanie informácie o účtovných závierkach“ na type dokumentu priradeného v rámci príslušnej podmienky poskytnutia príspevku.
2. Informačným systémom na overenie tejto podmienky je Register účtovných závierok (ďalej len „RÚZ“).
3. Integračná akcia slúži na získanie informácie o účtovných závierkach za každý subjekt, ktorý figuruje v ŽoNFP, t. j. žiadateľa aj partnerov.
4. Stotožňujúcim parametrom pri integračnej akcii je IČO a DIČ žiadateľa/partnera.
5. Integračnou akciou sa získavajú dokumenty k účtovným závierkam za posledné tri roky. Získavajú sa dokumenty evidované v RÚZ k príslušným účtovným závierkam. Integračnou akciou sa získavajú dokumenty len k individuálnym riadnym účtovným závierkam.
6. V prípade, ak je za účtovnú jednotku v RÚZ evidovaných viac účtovných závierok za rovnaké obdobie, získavajú sa dokumenty za poslednú účtovnú závierku (to, ktorá je posledná, sa určuje v prvom rade podľa dátumu podania a v druhom rade podľa dátumu, kedy bola závierka naimportovaná do RÚZ).
7. **Pozitívnym výsledkom** integračnej akcie je získanie dokumentov k účtovným závierkam v podobe pdf dokumentov, ktoré sa automaticky nahrajú v rámci príslušnej podmienky poskytnutia príspevku ako príloha s názvom “UZ-RRRR\_Názov typu výkazu\_ Názov dokumentu v RÚZ\_RRRR-MM-DD.pdf“ (rok v názve dokumentu predstavuje rok účtovnej závierky, ku ktorej sa dokument vzťahuje; dátum v názve dokumentu predstavuje dátum vykonania integračnej akcie).
8. V rámci získavania dokumentácie k účtovným závierkam je dostupná dokumentácia pre nasledujúce typy výkazov:
9. súvaha Fondu národného majetku Slovenskej republiky,
10. výkaz o tvorbe a použití majetku Fondu národného majetku Slovenskej republiky,
11. výkaz o nákladoch na správnu činnosť Fondu národného majetku Slovenskej republiky,
12. súvaha,
13. výkaz ziskov a strát,
14. výkaz o príjmoch a výdavkoch,
15. výkaz o majetku a záväzkoch,
16. účtovná závierka,
17. poznámky,
18. oznámenie o dátume schválenia,
19. správa audítora,
20. titulná strana,
21. iný výkaz alebo príloha.
22. V prípade, že sa integračnou akciou získajú dokumenty k menej ako trom účtovným závierkam, tak je používateľovi zobrazené upozorňujúce hlásenie: "Pozor, nepodarilo sa získať  všetky účtovné závierky. Chýbajúce účtovné závierky: zoznam rokov, za ktoré sa ÚZ nepodarilo získať.“
23. V prípade negatívneho výsledku, t. j. nezískania dokumentov k účtovným závierkam je používateľovi zobrazené chybové hlásenie: "Pre zvolené obdobie posledných troch rokov nebolo možné získať účtovné závierky."
24. RO na základe získaných účtovných závierok vyhotoví (ak je to relevantné) test podniku v ťažkostiach.

3.5 Podmienka neporušenia zákazu nelegálnej práce a nelegálneho zamestnávania

1. Nevyhnutnou podmienkou je nastavenie integračnej akcie “Získanie informácie zo zoznamu právnických osôb porušujúcich zákaz nelegálneho zamestnávania“ na type dokumentu priradeného v rámci príslušnej podmienky poskytnutia príspevku.
2. Overenie tejto podmienky je vykonávané prostredníctvom zoznamu zverejneného na webovom sídle <http://www.safework.gov.sk/register/>.
3. Integračná akcia slúži na získanie informácie o porušení zákazu nelegálneho zamestnávania za každý subjekt, ktorý figuruje v ŽoNFP, t. j. žiadateľa aj partnerov.
4. Stotožňujúcim parametrom pri integračnej akcii je IČO žiadateľa/partnera.
5. Integračnou akciou sa získavajú informácie, či žiadateľ/partner figuruje v zozname fyzických osôb a právnických osôb, ktoré porušili zákaz nelegálneho zamestnávania.
6. **Pozitívnym výsledkom** integračnej akcie je získanie informácie o tom, či žiadateľ/partneri figuruje/nefiguruje v zozname fyzických osôb a právnických osôb, ktoré porušili zákaz nelegálneho zamestnávania v podobe pdf dokumentu, ktorý sa automaticky nahrá v rámci príslušnej podmienky poskytnutia príspevku ako príloha s názvom “Informácia zo zoznamu právnických osôb porušujúcich zákaz nelegálneho zamestnávania\_ RRRR-MM-DD.pdf“ (dátum v názve dokumentu predstavuje dátum vykonania integračnej akcie).
7. V rámci dokumentu sú uvedené identifikačné údaje subjektu pre ktorý bola overovaná informácia o neporušení zákazu nelegálnej práce a nelegálneho zamestnávania (názov, IČO, DIČ, IČ DPH, Sídlo, Štát) a výsledok integračnej akcie (názov integračnej akcie, dátum a čas integračnej akcie, názov zdrojového systému, výsledok integračnej akcie).
8. V prípade, že príslušný subjekt **nefiguruje vo zverejnenom zozname**, ako výsledok integračnej akcie je uvedená formulácia "Subjekt s IČO XXXXXXXX sa nenachádza v zozname nelegálneho zamestnávania. Aktualizácia údajov inšpekcie práce DD.MM.RRR. Aktualizácia údajov ÚPSVaR DD.MM.RR".
9. V prípade, že príslušný subjekt **figuruje v zverejnenom zozname**, ako výsledok integračnej akcie je uvedená formulácia "Subjekt s IČO XXXXXXXX sa nachádza v zozname nelegálneho zamestnávania. Dátum kontroly subjektu: DD.MM.RRR. Dátum postihu: DD.MM.RR. Aktualizácia údajov inšpekcie práce DD.MM.RRR. Aktualizácia údajov ÚPSVaR DD.MM.RR".
1. Pod výzvou sa výhradne na účely tohto metodického pokynu rozumie výzva na predkladanie ŽoNFP a vyzvanie na predloženie národných projektov, veľkého projektu a projektu technickej pomoci v prípade, ak je to relevantné (s ohľadom na zadefinované podmienky poskytnutia príspevku). [↑](#footnote-ref-1)